Novostavba Urgentu Nemocnice Agel Košice Šaca. Jedná sa o železobetónovú stavbu s plochou strechou zateplenou PIR panelmi BAUDER a zaizolovanú hydroizolačnou PVC fóliou Sikaplan odolnou voči prerastaniu koreňov. Zelená strecha je zhotovená v systéme Greenfond SDE . Strecha má predovšetkým ochladzovaciu funkciu, nakoľko sa nachádza pod objektom hlavnej budovy nemocnice . Samozrejme nemenej dôležitou funkciou je zadržiavanie zrážkovej vody a estetika.
Druh objektu – Administratívny, nemocnica
Typ strechy podľa prístupnosti – Nepochôdzna
Sklon strechy – Plochá strecha
Typ strechy podľa skladby vegetačného súvrstvia – Viacvrstva
Typ strechy podľa druhu vegetácie – Extenzívna strecha
Kořenovzdorná vrstva – PVC fólia Sikaplan
Ochranná vrstva – Greenfond PES 300B plní zároveň ochrannú funkciu
Separačná vrstva – Greenfond PES 300B – geotextília 300gr/m2
Drenážna vrstva –Greenfond Garden DUO R – retenčná a drenážna fólia s nakašírovanou filtračnou vrstvou 20mm x 1900mm x 10m
Filtračná vrstva – Greenfond TEX100 nakašírovaná na retenčnej fólii
Hydroakumulačná vrstva – Greenfond Garden DUO R – retenčná a drenážna fólia s nakašírovanou filtračnou vrstvou 20mm x 1900mm x 10m
Vegetačná vrstva – Vulkanický extenzívny strešný substrát Greenfond SWE 8-9 cm vrstva
Vegetácia – Sadenice rozchodníkov Greenfond SRM 110 Plug Plants , sortiment 5 druhov rozchodníkov so 4,5 cm koreňovým systémom v počte 16 ks /m2
Spôsob založenia vegetácie – Výsadbou
Obchodný manažér spoločnosti AGRO CS Slovakia a.s., záhradný a krajinný architekt. Po absolvovaní štúdia na Fakulte záhradníctva a krajinného inžinierstva v Nitre, Zuzana postupne začala uplatňovať nadobudnuté skúsenosti z oboru v spoločnosti AGRO CS Slovakia a.s., kde od roku 2014 až dodnes pôsobí ako obchodný manažér PROFI. Špecializuje sa a zastrešuje predaj kompletného sortimentu pre vegetačné strechy a parkové úpravy na slovenskom trhu. Aktívne sa podieľa na návrhu správneho a funkčného vegetačného súvrstvia na rôznych projektoch extenzívnych a intenzívnych striech.
Pôsobí ako konateľ vo firme GreenVille service s.r.o., ktorá sa zaoberá realizáciami zelených striech od roku 2012. Pavel Dostal je tiež predseda odbornej sekcie Zelené střechy při Svazu zakládání a údržby zeleně združujúca firmy a organizácie profesionálne sa zaoberajúce zeleňou na budovách. Je aktívnym členom pracovných skupín České rady pro šetrné budovy (CZGBC) a jedným z viceprezidentov medzinárodnej organizácie EFB združujúci národné asociácie zelených striech v európskych krajinách.
Odborník na zelené strechy. Jeho spoločnosť sídli v Bostone a má viac ako desaťročné skúsenosťami v tomto odvetví. Pete je oddaný obhajca, pedagóg a realizátor zelených striech a pevne verí v regeneračnú silu zelenej infraštruktúry a riešení založených na prírode. Pete, ktorý pochádza z rôznorodého prostredia v oblasti umenia, stavebníctva, dizajnu a poľnohospodárstva, má holistický prístup k svojej práci, s dôrazom na interdisciplinárne myslenie a spoluprácu. Spolu so svojím tímom v Recover Green Roofs vyvinul a inštaloval zelené strechy a strešné farmy po celých Spojených štátoch, pričom neúnavne pracoval na podpore začlenenia prírody do nášich zastavaných miest.
Krajinný architekt, ktorý pracuje v konzultačnej spoločnosti Edge, ktorá sídli v švédskom Malmö. Zameriava sa na tvorbu multifunkčných verejných priestorov, ktoré prispievajú ku kvalite mestského života. Je spoluautorom príručky Živé ulice – príručka k Bluegreengrey systémov, ktorá bola vytvorená pre deväť švédskych samospráv a ktorá vychádza z niekoľkoročného výskumu a aplikácie týchto systémov v mestskom prostredí. Vo svojej prezentácii bude hovoriť o medzioborovom prístupe, ktorý ukazuje ako spojiť funkcie hospodárenia s dažďovou vodou, výsadbového a koreňového priestoru pre vegetáciu a spevnené povrchy pre dopravu na tej istej ploche a tom istom objeme s cieľom zabezpečenia ekosystémových služieb a zvýšenia klimatickej odolnosti mestských priestorov.
Ing. Rastislav Nemec je riaditeľom divízie rozvoja podnikania v Slovenskom plynárenskom priemysle, a. s. od februára 2021. Divízia, ktorú riadi, má kompetencie a zodpovednosti za vytváranie a realizáciu strategických rozvojových príležitostí v oblastiach budovania obnoviteľných zdrojov energií (OZE), najmä fotovoltických a veterných elektrární, ďalej produkcie alternatívnych nízko emisných energií a palív, vrátane biometánu a zeleného vodíka a v neposlednom rade v oblasti poskytovania moderných energetických služieb a riešení, akými je napr. agregácia. Rastislav Nemec bol pred príchodom do SPP na strane poradenskej spoločnosti manažérom projektu a hlavným expertom pre vytvorenie novej vízie a stratégie SPP do roku 2030, ktorá sa od roku 2020 postupne implementuje.
Profesionál v oblasti zelenej infraštruktúry, rečník, fotograf a ochranca prírody V súčasnosti je Dusty Gedge prezidentom Európskej federácie asociácií zelených striech (EFB) a zakladateľom Livingroofs.org uznávanou autoritou, dizajnérom a konzultantom v oblasti zelených striech a zelenej infraštruktúry. Spolupracuje s Garym Grantom pre Green Infrastructure Consultancy Ltd. Dusty jel celý život pozorovateľom vtákov a má veľký záujem o prírodu, či už ide o divé včely, motýle alebo poľné kvety. Pozorovanie vtáctva ho nasmerovalo v jeho kariére k zelenej infraštruktúre.